Source: https://epitesijog.hu/magyarazatok/jogszabalyokjogalkotok/43-hogyan-alkalmazzuk-a-jogszabalyokat
Timestamp: 2019-07-19 11:04:23
Document Index: 9169304

Matched Legal Cases: ['bíróság ', 'bíróság ', 'Kúria ', 'bíróság ', 'Kúria ', '§ 10']

Építési jog | 07. Hogyan alkalmazzuk a jogszabályokat?
Utolsó frissítés: 2014.06.12. 15:15
Közzétéve: 2008.08.09. 01:54
1.1. Mikor érvényes egy jogszabály?
A jogszabályok érvényességének négy alapvető feltétele van:
b) A jogszabály megalkotása a szigorú eljárási szabályoknak megfelelően történt,
Az Alkotmánybíróság álláspontja szerint önmagában véve az az eljárási mulasztás, hogy a jogszabály-előkészítés során az érintett szervektől nem kértek véleményt, a meghozott jogszabályt nem teszi alkotmányellenessé (30/1991. (VI. 5.) AB hat.), illetve a jogalkotási törvény rendelkezéseinek figyelmen kívül hagyása csak akkor eredményezheti az alkotmányellenesség (alaptörvénybe ütközés) megállapítását, ha az adott jogszabály az Alkotmány (az Alaptörvény) valamelyik rendelkezésébe ütközik (14/1992. (III. 3.) AB hat.).
c) A jogszabályt szabályszerűen kihirdették
A jogszabály akkor válik törvényesen kihirdetetté, ha bármely állampolgárnak módjában áll a Magyar Közlönynek a szóban forgó számát megvásárolni (lásd: 24/1992. (IV. 30.) AB hat.). Törvényi vélelem, hogy a tényleges kihirdetés időpontja megegyezik a Magyar Közlöny megjelenési dátumával.
A hétköznapi jogalkalmazó nem vizsgálhatja a jogszabályok érvényességi feltételeit. Azon jogszabály, amely megjelent a Magyar Közlönyben, akkor is alkalmazandó, ha például a jogszabály előkészítése során valamilyen hiba történt.
1.2. Jogalkotási szabályok
Amit mindenképpen tudnunk kell:
a) A jogszabály egyes rendelkezéseinek hatálybalépésére különböző időpontokat is meg lehet állapítani.
b) A jogszabály hatálybalépésének időpontját úgy kell megállapítani, hogy elegendő idő álljon rendelkezésre a jogszabály alkalmazására való felkészülésre [2010. évi CXXX. tv. 2. § (2) bek.].
b) Jogszabály a hatálybalépését megelőző időre nem állapíthat meg kötelezettséget, kötelezettséget nem tehet terhesebbé, valamint nem vonhat el vagy korlátozhat jogot, és nem nyilváníthat valamely magatartást jogellenessé [2010. évi CXXX. tv. 2. § (2) bek.].
c) A jogszabályi rendelkezést - ha jogszabály eltérően nem rendelkezik - a hatálybalépését követően
- keletkezett tényekre és jogviszonyokra, valamint
- megkezdett eljárási cselekményekre kell alkalmazni [2010. évi CXXX. tv. 15. § (1) bek.].
d) A jogszabályi rendelkezést - ha jogszabály eltérően nem rendelkezik - a hatálya alatt
- megkezdett eljárási cselekményekre
1.3. Hatályosság esetei
a) Időbeli
aa) Hatály kezdete (mikortól alkalmazandó):
- a kihirdetés napján;
- a kihirdetés napját követő meghatározott napon (dátum szerint - pl. 2013. szeptember 1. -, vagy időpont szerint - pl. a kihirdetést követő 45. napon);
- a kihirdetés időpontjában még bizonytalan (pl. a költségvetési törvény hatályba lépésével egyidejűleg).
ab) Hatály vége (meddig alkalmazandó):
- maga a jogszabály határozza meg (pontos dátum, időtartam, egy másik jogszabály hatályba lépése, stb.)
- egy újabb jogszabály hatályon kívül helyezi (általában ugyanabban a tárgykörben elfogadnak egy új jogszabály, ilyenkor átmeneti rendelkezésekkel is találkozhatunk)
- amikor azt az Alkotmánybíróság vagy (az önkormányzati rendeletek tekintetében) Kúria megsemmisíti.
Hatályon kívül helyezhető
a) törvényben kormányrendelet, a Kormány tagjának rendelete a miniszterelnök miniszterelnök-helyettest kijelölő rendelete kivételével és az önálló szabályozó szerv vezetőjének rendelete a rendelet kiadásában való helyettesítésére jogosult helyettesét kijelölő rendelete kivételével,
b) kormányrendeletben - ha kormányrendelet adott felhatalmazást, vagy ha a törvényben adott felhatalmazás hatályát vesztette és a tárgykör szabályozására új felhatalmazó rendelkezést nem alkottak - a miniszterelnök miniszterelnök-helyettest kijelölő rendelete kivételével a Kormány tagjának rendelete [2010. évi CXXX. tv. 10. § (3) bek.].
b) Területi (hol kell alkalmazni):
A jogszabály személyi hatálya (ha maga a jogszabály ellentétes rendelkezést nem alkalmaz):
- a jogszabály területi hatálya Magyarország területére,
- az önkormányzati rendelet területi hatálya a helyi önkormányzat közigazgatási területére
terjed ki [2010. évi CXXX. tv. 6. § (1) bek.].
c) Személyi (kire nézve kell alkalmazni):
- Magyarország területén a természetes személyekre, jogi személyekre és jogi személyiséggel nem rendelkező szervezetekre, valamint Magyarország területén kívül a magyar állampolgárokra,
- önkormányzati rendelet esetében a helyi önkormányzat közigazgatási területén a természetes személyekre, jogi személyekre és jogi személyiséggel nem rendelkező szervezetekre a társulásban részt vevő helyi önkormányzatok, a társult képviselő-testületben részt vevő települési önkormányzatok közigazgatási területén a természetes személyekre, jogi személyekre és jogi személyiséggel nem rendelkező szervezetekre
terjed ki [2010. évi CXXX. tv. 6. § (2) bek.].
d) Tárgyi (milyen életviszonyokra kell alkalmazni):
Példa: a közigazgatási hatósági eljárás és szolgáltatás általános szabályairól szóló 2004. évi CXL. törvény (Ket.) rendelkezéseit főszabály szerint a közigazgatási hatósági ügyekben kell alkalmazni.
1.4. Honnan tudható meg, hogy egy jogszabály hol, meddig és kire hatályos?
Záró rendelkezések (jogszabály vége):
- mindig megtalálható a jogszabály hatálybalépése, esetleg a jogszabály visszaható hatálya,
- az átmeneti rendelkezések,
- a jogszabály végrehajtására adott felhatalmazás,
- más jogszabály módosítása, hatályon kívül helyezése,
- ha a jogszabály az Európai Unió jogának való megfelelést szolgálja, erre az Európai Unió intézményei, valamint a jogalkalmazók tájékoztatása, illetve a megfelelő jogértelmezés érdekében a jogszabály végén, az irányadó uniós jogi aktus megjelölésével itt kell utalni.
Fontos: Ha csak az aktuális Magyar Közlönyt nézzük meg, vagy egy nem hatályos jogszabályszövegben keresünk, akkor nem biztos, hogy a számunkra megfelelő jogszabályt találjuk meg:
- magából a jogszabályból is kiderülhet, hogy hatálytalan (de ezt is módosíthatják),
- mindig az aktuális állapotnak megfelelő jogtárat kell beszerezni, vagy az interneten utánanézni a hatályos állapotnak.
- internetes fórumokon, portálokon feltöltött jogszabályszövegekről nem lehet egyértelműen megtudni, hogy az a hatályos állapot-e.
2.1. A Magyar Közlöny
Magyarország hivatalos lapja a Magyar Közlöny. A Magyar Közlönyt a kormányzati portálon történő elektronikus dokumentumként való közzététellel kell kiadni, melynek szövegét hitelesnek kell tekinteni [2010. évi CXXX. tv. 25. § (1) bek.]. A jogszabályokat (kivéve az önkormányzati rendeletet) a Magyar Közlönyben kell kihirdetni [2010. évi CXXX. tv. 26. § (2) bek.].
A Magyar Közlönyben az alábbi sorrendben találhatjuk meg a jogszabályokat és egyéb közleményeket:
a) I. Az Alaptörvény és annak módosításai,
b) II. Törvények,
c) III. Kormányrendeletek,
d) IV. A Magyar Nemzeti Bank elnökének rendeletei, valamint az önálló szabályozó szerv vezetőjének rendeletei,
e) V. A Kormány tagjainak rendeletei,
f) VI. Az Alkotmánybíróság határozatai, teljes ülési állásfoglalásai és végzései,
g) VII. A Kúria határozatai,
h) VIII. Az Országos Választási Bizottság állásfoglalásai,
i) IX. Határozatok Tára [32/2010. (XII. 31.) KIM rend. 1. melléklet].
Fontos tudni, hogy a Magyar Közlönyben kizárólag a módosításról szóló jogszabályt hirdetik ki (vagyis csak azt lehet megismerni, hogy mi az új szabály, de azt nem, hogy mi volt a korábbi rendelkezés). Jogszabálynak a módosított, illetve a hatályukat vesztett rendelkezéseivel egységes szerkezetbe foglalt szövege (az egységes szerkezetű szövege) a Magyar Közlönyben nem tehető közzé [2010. évi CXXX. tv. 25. § (2) bek.].
A Magyar Közlönyt a postákon vagy a nagyobb hírlapárusító helyeken vásárolhatjuk meg, de meg is rendelhető. A Közlöny tartalma ingyenesen letölthető a következő címről: www.magyarkozlony.hu
2.2. Az önkormányzati rendeletek kihirdetése
A helyi önkormányzat képviselő-testülete által megalkotott rendeletet a polgármester és a jegyző írja alá [2011. évi CLXXXIX. tv. 51. § (1) bek.].
Az önkormányzati rendeletet a képviselő-testület hivatalos lapjában vagy a helyben szokásos - a szervezeti és működési szabályzatban meghatározott - módon ki kell hirdetni. A saját honlappal rendelkező önkormányzat rendeletét a honlapján is közzéteszi [2011. évi CLXXXIX. tv. 51. § (2) bek.]. A helyben szokásos mód általában a polgármesteri hivatal hirdetőtábláján való kifüggesztést vagy a helyi lapban történő közzétételt jelenti.
2.3. Hogyan férhetünk hozzá naprakészen a jogszabályokhoz?
Ingyenesen juthatunk hozzá a hatályos jogszabályokhoz a Kormányzati Portálon keresztül (www.magyarorszag.hu), míg az érvényes jogszabályokat a Magyar Közlöny oldalán érhetjük el.
Az általam javasolt jogszabálykeresési hely a Nemzeti Jogszabálytár oldala (www.njt.hu). A Nemzeti Jogszabálytár a Kormány rendeletében meghatározott tartalommal és honlapon, elektronikus közszolgáltatásként működő, bárki számára térítésmentesen hozzáférhető, egységes szerkezetű szövegeket tartalmazó elektronikus jogszabálygyűjtemény (vagyis itt a módosításokat az alapjogszabályba beépítve láthatjuk a jogszabályokat, ellentétben a Magyar Közlönnyel, ahol csak a módosítás szövege érhető el).
A www.njt.hu oldalon egyebek mellett az alábbi, rendkívül hasznos funkciókat használhatja:
a) közismert jogszabályok rövidítése alapján lehetővé tett keresés
b) keresőszavak használata a jogszabály címében vagy szövegében
c) naptár funkcióval az öt évvel korábbi időállapotokra való keresési lehetőség,
d) jogszabályon belül a változások jelzése,
e) jogszabályon belül a változások alapját képező jogszabályhely pontos megnevezése lábjegyzetben,
f) jogszabály keresése a száma alapján.
2.5. Az Építésijog.hu által biztosított lehetőség
Az Építésijog.hu Hatályos építésügyi jogszabályok című jogszabálylistában tematizálva tesszük közzé az építőipari tevékenységet érintő és ahhoz szorosan kapcsolódó fontosabb jogszabályokat. A listából a jogszabályok címe alapján nagy valószínűséggel kiválaszthatók azok a jogszabályok, amelyekből a kérdésünkre választ kaphatunk. Ha a nekünk megfelelő jogszabály számát már tudjuk, akkor a Nemzeti Jogszabálytárban a jogszabály szövegét már nagyon könnyen kikereshetjük.
Az Építésijog.hu Hatályos építésügyi jogszabályok című jogszabálylistájában való keresés ingyenes, bárki számára hozzáférhető segítséget jelent a jogalkalmazásban.
3.1. Alaptörvény
Az Alaptörvény módosításának megjelölése annak kihirdetése során - az alábbi sorrendben -
a) a címet, valamint sortöréssel elválasztva
b) zárójelben a kihirdetés
bc) napját arab számmal
foglalja magában [32/2010. (XII. 31.) KIM rend. 8/A. §].
Példa: Magyarország Alaptörvényének negyedik módosítása (2013. március 25.)
3.2. Törvény
Törvény megjelölése annak kihirdetése során - az alábbi sorrendben -
b) az "évi" kifejezést,
d) a "törvény" kifejezést és
e) a törvény címét foglalja magában [32/2010. (XII. 31.) KIM rend. 9. § (1) bek.].
Példa: az épített környezet alakításáról és védelméről szóló 1997. évi LXXVIII. törvény
3.3. Önkormányzati rendelet
Önkormányzati rendelet megjelölése annak kihirdetése során - az alábbi sorrendben -
c) a "/" jelet,
f) az "önkormányzati rendelete" kifejezést és
g) a rendelet címét foglalja magában [32/2010. (XII. 31.) KIM rend. 9. § (2) bek.].
Példa: a Fővárosi Önkormányzat tulajdonában álló közterületek használatáról szóló 3/2013. (III. 8.) Főv. Kgy. rendelet
3.4. Egyéb jogszabályok
A Kormány, a miniszterelnök, a miniszterek és megalkotott jogszabály megjelölése annak kihirdetése során - a következő sorrendben -
g) a "rendelete" kifejezést és
h) a jogszabály címét foglalja magában [32/2010. (XII. 31.) KIM rend. 9. § (3) bek.].
A jogszabály megalkotójának teljes megjelölése
a) a Kormány esetén "A Kormány",
b) a Magyar Nemzeti Bank elnöke esetén "A Magyar Nemzeti Bank elnökének",
c) a miniszterelnök esetén "A miniszterelnök",
d) miniszter esetén nagybetűs névelőt követően a miniszter feladat- és hatásköréről rendelkező kormányrendeletben meghatározott, tárca nélküli miniszter esetében a feladatkörre is utaló megnevezése,
e) a Pénzügyi Szervezetek Állami Felügyelete elnöke esetén "A Pénzügyi Szervezetek Állami Felügyelete elnökének",
f) a Nemzeti Média- és Hírközlési Hatóság elnöke esetén "A Nemzeti Média- és Hírközlési Hatóság elnökének" [32/2010. (XII. 31.) KIM rend. 11. § (1) bek.].
Ha nem találunk meg egy jogszabályt, annak az is lehet az oka, hogy a rendszeresen változtatott hatáskörök és intézményi elnevezések miatt nem ismerjük a jogalkotó aktuális elnevezését. Jól szemlélteti a gondunkat az építésügy "gazdáinak" elnevezésében az elmúlt néhány évben bekövetkezett változások, amelyeket a minisztériumok elnevezéséről szóló jogszabályban tudunk követni (lásd: 2002. évi XI. törvény, 2006. évi LV. törvény, 2010. évi XLII. törvény és 2014. évi XX. törvény).
4.1. Az építésüggyel kapcsolatos feladatkörök alakulása
a) 2002. május 27. napjától: Az építésügy ágazati irányítását a földművelésügyi és vidékfejlesztési miniszter helyett a belügyminiszter látja, a lakásgazdálkodás, lakáspolitika tekintetében pedig a feladatköröket a gazdasági minisztertől vette át a belügyminiszter. A területfejlesztésért a Miniszterelnöki Hivatalt vezető miniszter lett a felelős.
c) 2004. október 29. napjától létrejött a regionális fejlesztésért és felzárkóztatásért felelős tárca nélküli miniszteri poszt, és a feladatköre az alábbi minisztériumoktól kerültek a tárca nélküli miniszterhez:
- a területfejlesztési, területrendezési és területpolitikai feladatok az európai integrációs ügyek koordinációjáért felelős tárca nélküli minisztertől,
- az építésügyi és lakásügyi feladatok a belügyminisztertől,
- a lakástámogatások folyósítása a pénzügyminisztertől (lásd: 293/2004. (X. 28.) Korm. rend.).
d) 2006. június 9. napjától létrejött az Önkormányzati és Területfejlesztési Minisztérium, és ez a Minisztérium felelős jelenleg a területfejlesztésért, az építésügy ágazati irányításáért, a lakásgazdálkodásért és lakáspolitikáért (2006. évi LV. tv. 1. §).
e) 2006. július 31. napjával megszűnt az Országos Lakás- és Építésügyi Hivatal és Országos Területfejlesztési Hivatal is, jogutódjuk szintén az Önkormányzati és Területfejlesztési Minisztérium. Ahol bármilyen rendelet Országos Lakás- és Építésügyi Hivatalt, Országos Területfejlesztési Hivatalt, Nemzeti Területfejlesztési Hivatalt, vagy Magyar Terület- és Regionális Fejlesztési Hivatalt említ, ott az Önkormányzati és Területfejlesztési Minisztériumot kell érteni [149/2006. (VII. 21.) Korm. rend. 1-2. §].
f) 2008. május 15. napjától létrejött a Nemzeti Fejlesztési és Gazdasági Minisztérium, és ez lett a felelős a területfejlesztésért és területrendezésért, a településfejlesztésért és településrendezésért, az építésügyért és a fejlesztéspolitikáért (2008. évi XX. tv. 2. §).
g) 2010. május 25. napjától az építésügyért felelős miniszter a belügyminiszter. A Kormány az építésügy központi irányítását, összehangolását – ideértve a sajátos építményfajták és a műemlékek tekintetében az összehangoló feladatokat is – az építésügyért felelős miniszter útján gyakorolja (212/2010. (VII. 1.) Korm. rend. 37. § u) pont). A belügyminiszter felelős továbbá
c) a településüzemeltetésért,
d) a régészeti örökség és műemléki érték védelméért (212/2010. (VII. 1.) Korm. rend. 37. § r-u) pont, y) pont).
h) 2014. június 6. napjától az építésügyért felelős miniszter a Miniszterelnökséget vezető miniszter lett [152/2014. (VI. 6.) Korm. rend. 4. § 10. pont; 1997. évi LXXVIII. tv. 4. § (3) bek.].
A Miniszterelnökséget vezető miniszter felelősségi körébe tartoznak már az építésügyhöz közvetetten kapcsolódó alábbi területek is, amelyek korábban más miniszterek felügyelte alá tartoztak:
a) közigazgatás-fejlesztés,
b) közigazgatás-szervezés,
c) helyi önkormányzatok törvényességi felügyelete,
d) európai uniós források felhasználása,
e) agrár-vidékfejlesztés,
f) közbeszerzések,
g) kulturális örökség védelme,
h) településfejlesztés és településrendezés [152/2014. (VI. 6.) Korm. rend. 4. §].
A belügyminiszter felelősségi körébe tartozik például:
a) a területrendezés,
b) a településüzemeltetés (a kéményseprő közszolgáltatás ellátására vonatkozó jogszabályok előkészítése),
c) az e-közigazgatás (ez korábban a közigazgatási és igazságügyi miniszter feladatkörébe tartozott),
d) az élet és vagyonbiztonság védelme,
e) a katasztrófák elleni védekezés (például a tűz elleni védekezéssel kapcsolatos feladatokra vonatkozó jogszabályok előkészítése),
e) a vízgazdálkodás (például a vízügyi sajátos építményfajtákra vonatkozó szabályok előkészítése),
f) a vízügyi igazgatási szervek irányítása [152/2014. (VI. 6.) Korm. rend. 21. §, 30. § (1) bek. c) pont, 44. §].
A nemzetgazdasági miniszter a Kormány építésgazdaságért, lakásgazdálkodásért és lakáspolitikáért, valamint a területfejlesztés stratégiai tervezéséért felelős tagja [152/2014. (VI. 6.) Korm. rend. 90. §].
4.2. Akkor most az új minisztérium által kiadott jogszabályokat keressük?
Erre a kérdésre a következő nem túl egyértelmű válasz adható: IGEN és NEM.
Ha egy teljesen új jogszabály jelenik meg a témában, akkor azt jelenleg a Miniszterelnökséget vezető miniszter fogja aláírni, de több oka van annak, hogy az előírások többségét mégsem fogjuk így megtalálni:
- lehet, hogy az adott kérdést törvény, kormányrendelet vagy EU rendelet szabályozza,
- a legtöbb szabály már megszületett, és azt a korábbi kibocsátók rendeleteiként (pl. ÖTM, ÖM, FVM, BM, TNM rendelet) találjuk meg,
- előfordul, hogy több miniszter ad ki rendeletet, és akkor nem feltétlenül a Miniszterelnökséget vezető miniszter fog az első helyen szerepelni.